Heart of Neolithic Orkney

Heart of Neolithic Orkney (oversatt til norsk: «Hjertet av de neolittiske Orknøyene») refererer til en gruppe neolittiske monumenter som finnes på Mainland på Orknøyene i Skottland. Navnet ble vedtatt av UNESCO da disse stedene kom på verdensarvlisten i 1999.

Heart of Neolithic består for tiden av fire steder: 
 Maeshowe - en unik gravhaug med en ganggrav, justert slik at dens sentrale kammer blir opplyst på vintersolverv. Den ble plyndret av vikinger som etterlot seg en av de største samlingene av runeinnskrifter i verden.
 De stående steiner ved Stenness -  steinsirkel bestående av 12 steiner, omtrent 32 meter i diameter, hvorav den største er 6 meter høy.
 Ring of Brodgar - en steinsirkel på 104 meter i diameter, opprinnelig bestående av 60 steiner satt i en sirkulær grøft opp til 3 meter dyp og 10 meter bred. 
 Skara Brae - er en forhistorisk bosetning som utgjør Nord-Europas best bevarte neolittiske landsby.

Referanser 

Orknøyene